סם בנקמן-פריד

סמואל בנקמן-פריד<ref></ref> (נולד ב-6 במרץ 1992<ref name=":2"></ref>), הידוע גם בראשי התיבות שלו SBF<ref name=":5"></ref> הוא יזם יהודי-אמריקאי, משקיע ומיליארדר לשעבר.<ref></ref><ref></ref> הוא המייסד והמנכ"ל לשעבר של FTX, בורסת מטבעות קריפטוגרפיים<ref name=":0"></ref><ref name="Wallace"></ref>, שלוחתה בארצות הברית, FTX.US,<ref></ref> ו"אלמידה ריסרץ"' , חברת מסחר כמותי במטבעות קריפטוגרפיים. FTX חוותה משבר כושר פירעון בסוף 2022, שהוביל לקריסה במטבע הקריפטו שלה FTT. בנקמן-פריד הודיע כי יפסיק את הפעילות באלמידה ריסרץ' והתפטר מתפקיד המנכ"ל של FTX, שהגישה בקשה לפשיטת רגל.<ref></ref><ref name="Crypto is in chaos as FTX teeters"></ref>

הונו של בנקמן-פריד הגיע בשיאו ל-26 מיליארד דולר.<ref></ref> באוקטובר 2022 היה לו שווי נקי מוערך של 10.5 מיליארד דולר.<ref></ref> עם זאת, ב-8 בנובמבר 2022, על רקע משבר הפירעון של FTX, השווי הנקי שלו ירד ב-94% ביום ל-991.5 מיליון דולר, לפי "מדד המיליארדרים של בלומברג" , הירידה הגדולה ביותר ביום אחד בתולדות המדד.<ref name=":8"></ref> על פי מדד זה נכון ל-11 בנובמבר 2022 אין לבנקמן-פריד עושר משמעותי.<ref name=":6"></ref> לפני שהונו של בנקמן-פריד נשחק בנובמבר 2022, הוא היה תורם מרכזי למפלגה הדמוקרטית ולמטרות שמאל פוליטי רבות.<ref name="Fox News, Catennaci/Schoffstall, Nov. 11, 2022"></ref><ref></ref> הוא היה התורם האישי השני בגודלו לג'ו ביידן בבחירות של 2020 ותרם באופן אישי 5.2 מיליון דולר<ref name="Schreckinger"></ref><ref name="Kingmaker"></ref> ו-40 מיליון דולר למפלגה הדמוקרטית במהלך בחירות האמצע בארצות הברית ב-2022.<ref name=":7"></ref>

ב-12 בדצמבר 2022, בנקמן-פריד נעצר באיי בהאמה והוסגר לארצות הברית.<ref></ref> כתב האישום נגדו בפני בית המשפט המחוזי בארצות הברית במחוז הדרומי של ניו יורק כולל שמונה אישומים פליליים בגין עבירות כולל הונאת בנקאית, הונאת סחורות, הונאת ניירות ערך, הלבנת הון והפרות של חוקי מימון קמפיינים.<ref></ref> ב-22 בדצמבר שוחרר בנקמן-פריד בערבות חוב של 250 מיליון דולר, בתנאי שיתגורר בבית הוריו בקליפורניה.<ref></ref> בפברואר 2023 נוספו ארבעה אישומים נוספים<ref></ref> ב-11 באוגוסט 2023 בוטלה הערבות שלו על ידי שופט פדרלי בגלל ניסיונות, לכאורה, להשפיע על עדים שעומדים להעיד נגדו במשפט והוא הוחזר למעצר בבית המעצר בברוקלין.<ref></ref>

ב-2 בנובמבר 2023 הורשע בבית משפט בניו יורק בכל שבעת הסעיפים נגדו.

ב-28 במרץ 2024 הוא הורשע בהונאת משקיעים בסכומים שהגיעו למיליארדי דולרים ונידון לעונש של 25 שנות מאסר למרות שהתובעים הפדרליים ביקשו עונש של 40-50 שנים, עונש זה נחשב לאחד הארוכים שהוטלו על נאשם בפשע צווארון לבן.

== ראשית חייו ==
בנקמן-פריד נולד ב-1992 בקמפוס של אוניברסיטת סטנפורד למשפחה יהודית של אקדמאים. הוא בנם של ברברה פריד וג'וזף בנקמן, שניהם פרופסורים בבית הספר למשפטים בסטנפורד.<ref name=":2" /><ref></ref> דודתו לינדה פריד היא הדיקנית של בית הספר לבריאות הציבור של אוניברסיטת קולומביה.<ref></ref> אחיו, גייב בנקמן-פריד, הוא סוחר לשעבר בוול סטריט.<ref></ref> בנעוריו השתתף בנקמן-פריד מספר פעמים בתוכנית קיץ לתלמידי תיכון מוכשרים מתמטית.<ref name=":2" /> הוא למד בתיכון בבית הספר Crystal Springs Uplands .<ref></ref>

מ-2010 עד 2014, בנקמן-פריד למד במכון הטכנולוגי של מסצ'וסטס<ref name=":2" /> וסיים תואר בפיזיקה עם חטיבה במתמטיקה.<ref name=":2" /><ref name="AR"></ref><ref name=":32"></ref>

== קריירה ==
בקיץ 2013 החל בנקמן-פריד לעבוד בג'יין סטריט קפיטל, חברה להשקעות נוסטרו<ref name=":2" />, בסחר בקרנות סל בינלאומיות<ref></ref> בתחילה כמתמחה, ולאחר סיום לימודיו במשרה מלאה.<ref name=":2" />

בספטמבר 2017 עבר בנקמן-פריד לברקלי, שם עבד לזמן קצר ב"מרכז לאלטרואיזם אפקטיבי" כמנהל הפיתוח מאוקטובר עד נובמבר 2017.<ref name=":2" /><ref name=":4" /> בנובמבר 2017, הוא הקים את אלמידה ריסרץ', חברה למסחר כמותי – סוג של מסחר אלגוריתמי.<ref name=":2" /><ref></ref> נכון לשנת 2021, בנקמן-פריד החזיק בכ-90% ממניות החברה.<ref name=":2" /> בינואר 2018 ארגן בנקמן-פריד סחר ארביטראז', שהגיע ל-25 מיליון דולר ליום, שניצל את המחיר הגבוה יותר של הביטקוין ביפן בהשוואה לאמריקה.<ref name=":2" /><ref name=":4"></ref> לאחר שהשתתף בכנס מטבעות קריפטוגרפיים בסוף 2018 במקאו, הוא עבר להונג קונג.<ref name=":2" /><ref name=":52"></ref> הוא הקים את FTX, בורסת נגזרים של מטבעות קריפטוגרפיים, באפריל 2019, שהושקה בחודש שלאחר מכן.<ref name=":2" />

ב-8 בדצמבר 2021, העידו בנקמן-פריד ובכירים נוספים בתעשייה בפני הוועדה לשירותים פיננסיים על הסדרת תעשיית המטבעות הקריפטוגרפיים.<ref></ref><ref></ref>

ב-12 במאי 2022, נחשף כי ""Emergent Fidelity Technologies Ltd, שבבעלות רוב של בנקמן-פריד, קנתה 7.6% ממניות חברת רובין הוד.<ref></ref><ref></ref>

בספטמבר 2022, נחשף שבנקמן-פריד הציע לאלון מאסק מיליארדי דולרים כדי לממן את רכישת טוויטר.<ref></ref> על פי הודעות שפורסמו במסגרת התביעה בין טוויטר למאסק, ב-25 באפריל 2022, כתב בנקאי ההשקעות מייקל גריימס שבנקמן-פריד יהיה מוכן להתחייב עד 5 מיליארד דולר.<ref></ref>

בנקמן-פריד השקיע יותר מ-500 מיליון דולר בחברות הון סיכון, כולל 200 מיליון דולר ב-Sequoia Capital.<ref></ref> סקוויה פרסמה כתבת פרופיל מחמיאה של בנקמן-פריד אותה היא הסירה לאחר משבר כושר הפירעון של FTX.<ref></ref><ref></ref>

בנקמן-פריד הצהיר שהוא תומך באלטרואיזם אפקטיבי.<ref name=":1"></ref><ref></ref> הוא חבר בארגון "Giving What We Can" ואמר שהוא מתכנן לתרום את הרוב הגדול של הונו לעמותות צדקה אפקטיביות במהלך חייו. הוא הקים למטרה זו את קרן FTX Future, שביו חברי הצוות שלה היה ויליאם מקאסקיל, אחד ממייסדי תנועת האלטרואיזם האפקטיבית. לאחר קריסת FTX, כל הצוות התפטר.<ref></ref><ref></ref> Future Fund התחייבה ל-160 מיליון דולר במענקים והשקעות צדקה עד 1 בספטמבר 2022.<ref></ref>

=== משבר כושר הפירעון ב-FTX ===
בנובמבר 2022, חשף מנכ"ל חברת Binance צ'אנגפנג ז'או בטוויטר שהחברה שלו מתכוונת למכור את אחזקותיה ב-FTT, האסימון של FTX.<ref></ref> בינאנס קיבלה FTT כחלק ממכירת ההון העצמי שלה ב-FTX בשנת 2021.<ref name="bloomberg_11622"></ref> ז'או פרסם את הציוץ שלו זמן קצר לאחר דיווח מאתר "CoinDesk" שקבע כי עיקר ההחזקות של אלמידה ריסרץ', חברת המסחר הכמותי של בנקמן-פריד, היו ב-FTT.<ref name="bloomberg_11622" /> בלומברג ו-TechCrunch דיווחו שלכל מכירה של בינאנס תהיה כנראה השפעה גדולה על מחיר ה-FTT עקב נפח המסחר הנמוך של האסימון.<ref></ref><ref></ref> ההודעה של ז'או על המכירה הצפויה והמחלוקות בין ז'או לבנקמן-פריד בטוויטר הובילה לירידת מחירי ה-FTT ומטבעות קריפטוגרפיים אחרים.<ref></ref><ref></ref>

ב-8 בנובמבר, ז'או הודיע כי בינאנס נכנסה להסכם לא מחייב לרכישת FTX עקב משבר נזילות ב-FTX.<ref name=":12"></ref><ref name=":3"></ref> ז'או הודיע עוד בטוויטר שהחברה תשלים בדיקת נאותות בקרוב, והוסיף כי כל בורסות הקריפטו צריכות להימנע משימוש באסימונים כערבות.<ref></ref><ref></ref> הוא גם כתב שהוא מצפה ש-FTT יהיה "תנודתי מאוד בימים הקרובים ככל שהדברים יתפתחו". באותו יום, מחירו של אסימון ה-FTT ירד ביותר מ-80% תוך 24 שעות.<ref></ref><ref></ref> ב-9 בנובמבר דיווח הוול סטריט ג'ורנל כי בינאנס חוזרת בה מרכישת FTX.<ref name="wsj20221109">[https://www.wsj.com/articles/binance-is-said-to-be-likely-to-walk-away-from-deal-to-buy-ftx-11668020963 Binance Says It Will Walk Away from Deal to Buy FTX], Wall Street Journal, November 9, 2022.</ref> בינאנס ציטטה דיווחים על טיפול שגוי של FTX בכספי לקוחות וחקירות תלויות ועומדות של FTX כסיבות לכך שהחברה לא תמשיך בעסקה.<ref name="cnbc20221109"></ref> בתוך כך, בנקמן-פריד כבר לא היה מיליארדר, לפי מדד המיליארדרים של בלומברג.<ref name=":8" />

כמו כן, ב-9 בנובמבר, בלומברג דיווחה כי רשות הוועדה לניירות ערך ולבורסות והוועדה למסחר בחוזים עתידיים חוקרות את FTX ואת אופי הקשרים שלה להחזקות אחרות של בנקמן-פריד.<ref></ref>

מקורות אנונימיים שצוטטו על ידי רויטרס ציינו שבנקמן-פריד העביר מוקדם יותר ב-2022 לפחות 4 מיליארד דולר מ-FTX לאלמידה ריסרץ' ללא כל גילוי למקורבים או לציבור. המקורות אמרו שהכסף שהועבר כלל כספי לקוחות, וכי הוא נתמך על ידי FTT ומניות של רובין הוד.<ref></ref><ref></ref> מקור אנונימי שצוטט על ידי הוול סטריט ג'ורנל הצהיר שבנקמן-פריד חשף כי אלמידה חייבת ל-FTX כ-10 מיליארד דולר, אשר הובטחו באמצעות כספי לקוחות המאוחסנים ב-FTX כאשר ל-FTX היו, באותו זמן, 16 מיליארד דולר בנכסי לקוחות.<ref></ref> לפי מקורות אנונימיים שצוטטו על ידי הוול סטריט ג'ורנל, מנכ"לית אלמידה ריסרץ', קרוליין אליסון, אמרה לעובדים שבנקמן-פריד היה מודע לכך ש-FTX הלוותה את כספי לקוחותיה לאלמידה כדי לעזור לה לעמוד בהתחייבויותיה.<ref></ref>

בנקמן-פריד התפטר מתפקיד המנכ"ל של FTX ב-11 בנובמבר באותו היום שבו FTX וגופים קשורים הגישו בקשה לפשיטת רגל.<ref name="bloomberg_bankruptcy"></ref>

== תרומות פוליטיות ==
=== 2020 ===
בבחירות בארצות הברית ב-2020, בנקמן-פריד תרם 5.2 מיליון דולר לשני ארגונים שתמכו בקמפיין של ג'ו ביידן. הוא היה התורם האישי השני בגודלו לג'ו ביידן במחזור הבחירות של 2020 אחרי מייקל בלומברג.<ref></ref>

=== 2021–2022 ===
מיוני 2021 עד פברואר 2022 תרם בנקמן-פריד לחברי שתי המפלגות. התרומות כללו תרומות ישירות לקמפיינים של הסנאטורים הרפובליקנים סוזן קולינס ממיין, מיט רומני מיוטה, ליסה מרקאוסקי מאלסקה ובן סאס מנברסקה.

במחזור הבחירות 2021–2022 היה בנקמן-פריד התורם האישי השני בגודלו למטרות של המפלגה הדמוקרטית, עם סך תרומות של 39.8 מיליון דולר, שני רק לג'ורג' סורוס.<ref></ref> הוא תרם 40 מיליון דולר למפלגה הדמוקרטית במהלך בחירות האמצע בארצות הברית ב-2022.<ref name=":7" /> בנקמן-פריד אמר בפברואר 2022 כי תרומותיו הפוליטיות לא נועדו להשפיע על המדיניות עבור מטבעות הקריפטו; עם זאת, FTX הפיצה רשימה של הצעות לקובעי מדיניות באותה עת.

בשנת 2022, עד 23 בספטמבר, תרם 155,000 דולר לשמרנים, ו-35,872,000 דולר לליברלים.<ref></ref>

== חיים אישיים ==
בנקמן-פריד הוא טבעוני.<ref></ref> עד שנעצר, הוא גר בפנטהאוז באיי בהאמה עם כ-10 שותפים לדירה.<ref></ref><ref></ref>

==קישורים חיצוניים==

==הערות שוליים==

קטגוריה:יהודים אמריקאים
קטגוריה:תועלתנים
קטגוריה:יזמים אמריקאים
קטגוריה:מנהלים אמריקאים
קטגוריה:בוגרי המכון הטכנולוגי של מסצ'וסטס
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1992